b'\n_START_ARTICLE_\nHalobane\n_START_PARAGRAPH_\nEn halobane er en periodisk, tredimensjonal bane n\xc3\xa6r Lagrange-punktene L\xe2\x82\x81, L\xe2\x82\x82 eller L\xe2\x82\x83 i et 3-legeme problem innenfor rotasjonsmekanikk. Et romskip som befinner seg i en halobane g\xc3\xa5r teknisk sett ikke i bane rundt selve Lagrangepunktet (som er et balansepunkt uten masse), men beveger seg i en lukket, repeterende retning n\xc3\xa6r Lagrange-punktet. Halobaner er resultatet av en komplisert interaksjon mellom gravitasjonens dragning fra to planetlegemer og corioliskraften og sentrifugalkraften til et romskip. Halobaner eksisterer i mange tre-legeme problemer, slik som systemene Solen-jorden og jorden-m\xc3\xa5nen. Kontinuerlige familier av b\xc3\xa5de nordlige og s\xc3\xb8rlige halobaner eksisterer ved hvert Lagrange-punkt. Fordi halobaner tenderer mot ustabilitet, er banejusteringer n\xc3\xb8dvendige for \xc3\xa5 holde satellitten i banen.'